**AVTALE OM LADING AV EL- OG HYBRIDBIL I OREBAKKEN BORETTSLAG**

|  |  |  |  |
| --- | --- | --- | --- |
| **Beboer** |  | **Telefon:** |  |
| **Adresse:** | **Landingsveien , 0767 Oslo** | **E-post:** |  |
| **Leil.nr:** |  | **Reg.nr. elbil:** |  |

**For avtalen om lading av el- hybridbil på felles strømanlegg i borettslagets parkeringshus gjelder følgende vilkår:**

1. Med "beboer" menes andelseier, eier av elbil eller bruker av elbil som andelseier naturlig svarer for. Med "el-bil" menes også ladbar hybrid-bil
2. Avtalen gjelder kun for lading av en – 1 – elbil eller hybridbil.
3. Beboer må ha gyldig rett til bruk av garasjeplass i Orebakken BRL
4. Maksimal tillatt ladestrøm er 10A
5. Kontrollboks på ladeledning skal ikke henge i kontakten, men avlastes med en krok e.l.
6. Kun originalt utstyr tilpasset bilen skal brukes til lading. Overganger (adaptere) for å øke ladehastigheten må ikke benyttes.
7. Ladekabel, støpsel og stikkontakt skal sjekkes jevnlig for synlige skader, sprekker og tegn til varmgang (sot og brune merker på plasten). Det skal også kontrolleres at støpsel, stikkontakt og ladekabel ikke blir unormalt varm under bruk. Utstyr med skader må ikke benyttes.
8. Beboer faktureres forskuddsvis for strømforbruk fra fellesanlegg med kr 100 kr/måned. Første fakturering er måneden avtalen inngås og ut halvåret, deretter forskuddsvis for et halvt år av gangen (januar/februar og juli/august hvert år). Prisen justeres årlig i henhold til ev. økninger i strømpris og den gjeldende prisen vil oppgis på borettslagets hjemmeside, [www.orebakken.no](http://www.orebakken.no).
9. Lading av el- og hybridbil skjer på beboers eget ansvar.
10. Borettslaget er ikke ansvarlig for uforutsette hendelser som er utenfor borettslagets kontroll, som for eksempel, men ikke begrenset til strømbrudd, oversvømmelse eller tekniske feil på strømanlegg.
11. Strømavbrudd i forbindelse med vedlikehold, arbeid på eller i garasjeanlegg ol som medfører strømavbrudd i begrenset periode, medfører ikke prisavslag. Dersom overnevnte forhold viser seg å være varig og borettslaget ikke kan tilby alternativ løsning, har beboer rett til å si opp avtalen med umiddelbar virkning. Beboer har ikke krav på tilbakebetaling for forskuddsbetalt strøm eller krav på annen form for erstatning ved uforutsette forhold (force majeure).
12. Borettslaget er under enhver omstendighet fri for ansvar og erstatning for skade som oppstår som følge av lading av elbil. Herunder skal beboer holde borettslaget ansvarsfri for skade på tredjeparts eiendom eller løsøre.
13. Beboer er ansvarlig for skade på garasje, løsøre, anlegg mm og overfor tredjepart dersom skade har oppstått som følge av lading av elbil.
14. Denne avtalen kan gjensidig sies opp med 1 måneds varsel. For mye innbetalt penger for strøm refunderes ikke.
15. Ved brudd på denne avtale, herunder manglende forskuddsbetaling eller andre forhold som anses som et vesentlig mislighold (eksempelvis, men ikke begrenset til skader på garasjeanlegg, biler eller annet løsøre), kan hver av partene heve avtalen med umiddelbar virkning. Ved heving av avtalen fra borettslagets side, har borettslaget og dennes representanter rett til å stoppe lading dersom beboer ikke etterkommer heving av avtalen.

Oslo, \_\_\_\_\_\_\_\_\_\_\_\_\_\_\_\_\_\_\_\_\_

Styremedlem Wenche Andersson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Beboer For Orebakken Borettslag